**Мәләүез районы Нөгөш урта мәктәбенең 9-сы класс уҡыусыһы Яҡшыева Мәликәнең дистанцион олимпиада**

**һорауҙарына яуаптары (2 тур)**

1. *Нурлы яҙ! Балҡый ҡояш... Аһ! Белмәйһегеҙ – мин шатланам, шатлығымдан дегәнәктәй ырғыймын, ҡанатланам.* (Ш. Бабич) Ҡылымдарҙы табып, яһалышын аңлатып яҙырға.

***балҡый- тамыр ҡылым***

***белмәйһегеҙ-тамыр ҡылым***

***шатланам-яһалма ҡылым***

***ырғыймын-тамыр ҡылым***

***ҡанатланам-яһалма ҡылым***

***2. Яҡшы*** *кеше һин, Мырҙағол..* Һыҙылған һүҙгә фонетик анализ эшләгеҙ.

**яҡшы** [йаҡшы] - 4 хәреф, 5 өн

яҡ- ябыҡ ижек, баҫымһыҙ;

шы- асыҡ ижек, баҫымлы.

я-[й]-  тартынҡы, талғын, тел уртаһы, яңғырау

[а]- һуҙынҡы, ҡалын, урта рәт һуҙынҡыһы, иренләшмәгән, баҫымһыҙ

ҡ-[ҡ]- тартынҡы, шартлаулы, тел арты, парлы, һаңғырау.

ш-[ш]- тарт, тел алды, ышҡыулы, шаулы, парлы, һаңғырау

ы-[ы]- һуҙынҡы, урта рәт һуҙынҡыһы, иренләшмәгән, ҡалын, баҫымлы.

***3.Эшләпә, арыш*** был ниндәй күренеш?

Яуап:**Протеза күренеше.**

4. Баҫымһыҙ ижектә һуҙынҡы бөтөнләй юғалһа, ундай күренеш нисек атала?

**Яуап: бындай күренеш тулы редукция тип атала.**

5. “*Уҡыйне, икалған, баралмай”* кеүек әйтелешле һүҙҙәр ниндәй тел күренеше тип атала?

Яуап: **Элизия күренешен белдерә.**

*6. А) Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?*

 Яуап. **Ваҡыт эйәрсән һөйләмле эйәртеүле ҡушма һөйләм.**

*Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

**Яуап: ҡатмарлы синтаксик конструкция-ҡатнаш ҡушма һөйләм.**

***7. Даръя*** *һыуҡайҙарын үтә алмай бүленеп тора әрме көстәре* (Халыҡ йырынан). Билдәләнгән һүҙгә лексик анализ яһағыҙ.

 **Даръя- (фарсы теленән алынған)**

**1) сиге күренмәгән ҙур һыу;**

**2) бик ҙур йылға**

***Күсмә мәғәнәлә:* ниҙеңдер күплеге, сикһеҙлеге**

**Мәҫәлән: Беҙҙең ауылда матур, төҙөклө йорттар даръя.**

***Фразеологизм*: күҙ даръя-күп нәмәне (тейешен дә, тейеш түгелен дә) күреү тураһында әйтелә.**

*8.* Һөйләмдәрҙең схемаһын төҙөгөҙ, төрөн билдәләгеҙ.

*Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

**Схемаһы: (ваҡыт һ.), (ваҡыт һ.), [ баш һ.].**

**Ҡатмарлы синтаксик конструкция- тиң эйәрсән һөйләмле ҡушма һөйләм.**

*Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти).

***Схемаһы:***

***(аныҡл. һ.), (аныҡл.һ.), (аныҡл.һ.), (аныҡл.һ.)-[баш һ. ].***

**Ҡатмарлы синтаксик конструкция- тиң эйәрсән һөйләмле ҡушма һөйләм.**

***9. Даръя, һабаҡ, буға*** һүҙҙәре ниндәй пассив һүҙҙәр ҡатламының төркөмөнә ҡарай?

**Яуап: бирелгән һүҙҙәр архаизмдар.**

***10. Күҙе маңлайына менде*** тигән фразеологик берәмектең төрөн билдәләгеҙ.

**Яуап: фразеологик берлек.**

**11. *Аҡһыл*** һүҙендә **-һыл** аффиксы ниндәй мәғәнә күрһәткесе булып тора?

***Яуап: -һыл аффиксы төҫтөң төп билдәһенән кәмерәк булыуын күрһәтә. Сифат аҙһытыу дәрәжәһендә тора.***

12. Бирелгән һөйләмдә бәйләүесте табып, мәғәнәһен билдәләгеҙ. *Ауыл* **һайын** *туҡтап, йылына-йылына ике көндән артыҡ килдек*

(Һ. Дәүләтшина).

Бирелгән һөйләмдә **һайын** бәйләүесе ҡулланылған. ***Юл ыңғайында һәр (бөтә) ауылға инеп*** тигәнде аңлата. **Һайын бәйләүесе төп килештәге һүҙҙәр менән ҡулланыусы бәйләүес.**

*13. Йәштәр****,*** *тыуған ер матурлығына һоҡланып, оҙаҡ-оҙаҡ алыҫтарға күҙ ташлап тынып торҙолар.* Тыныш билдәләрен ҡуйығыҙ һәм аңлатып китегеҙ.

***Яуап:*** *тыуған ер матурлығына һоҡланып-* **айырымланған хәл әйтеме, шуға күрә ике яҡтан да өтөр менән айырыла.**

1. Түбәндәге һөйләмдәрҙән һандарҙы табығыҙ, уларҙың ниндәй һөйләм киҫәге булып килеүен билдәләгеҙ:

А) Ҡурҡаҡтың күҙе **дүрт** була.

***дүрт*** - **күләм-дәрәжә хәле**

Б**) Биш бишең** – **егерме биш** була.

**биш бишең** **-эйә; егерме биш- күләм дәрәжә хәле**

В) Беҙ ҡайтҡанда төнгө өстәр ине.

**өстәр-хәл**

Г) Бындай матурлыҡты үҙ ғүмеремдә **беренсе тапҡыр** күрәм.

**беренсе тапҡыр** **-хәл**

Д) Беренсенән, мин уны күрергә теләмәйем.

**беренсенән- инеш һүҙ**

Е.) Нәҡ илле ике йыл әүәл беҙ бына ошолай табыштыҡ.

**илле ике - аныҡлаусы**

Ж) Берәүҙәре уйландыра, икенселәре хыял донъяһына әйҙәй.(эйә)

**берәүҙәре, икенселәре- эйә**

15. Башҡорт яҙыуы ниндәй принципҡа нигеҙләнгән?

**Яуап: ғәрәп графикаһына нигеҙләнгән.**

16. Текстағы геройҙарҙың телмәр үҙенсәлектәре яҙма телмәрҙә нисек сағылдырылған? Текстың функциональ-семантик төрөн билдәләгеҙ

*Һөйләшеп ултырғанда мин атайымдың һуғыш атының ниндәй талаптарға яуап биргәнен һораным.*

*Атайым Ильясов Мөжәүир Әбделфән улы элекке кавалерист-сабельник ине. 1930-1932 йыл ул Украинала беренсе атлы армияла хеҙмәттә була.*

* *Һуғыш аты бик күп талаптарға яуап бирергә тейеш, – тип башланы атайым. – Беренсенән, ул кәүҙәле булырға тейеш. Артыҡ бейек тә, тәпәш тә түгел. Ерҙән алып мундаһына тиклем 140-150 см. Һалбыр түгел, ялы, ҡойроғо тулы булыуы ыңғай. Тояҡтары ярылмаған, йомро, әҙ генә ослораҡ. Ипподромдарҙа ҡыҫҡа араға сапҡан саф тоҡомло тигән аттарҙың бәкәлдәре тайыусан була. Ундай ат – ат түгел! Аттың бәкәлдәре текә, ҡыҫҡа булһын. Бына беҙҙең башҡорт аттары шундай, улым. Аттың һаулығы – төп шарт...* (С. Ильясов).

**Текстағы геройҙарҙың телмәр үҙенсәлектәре яҙма телмәрҙә матур әҙәбиәт стилендә бирелгән; шулай уҡ текста даталар (факттар) ҡулланылған.** Текстың функциональ-семантик төрө: **тасуирлау (һүрәтләү).**

17. Һөйләмдәр текста йәнәшә килеп, бер үк ваҡытта йәки бер-бер артлы булған хәл-ваҡиғаларҙы, факттарҙы һанап бирһәләр, бындай бәйләнеш нисек атала?

**Яуап: параллель бәйләнеш тип атала.**

18. Текстың стилен, уның төп үҙенсәлектәрен билдәләгеҙ

*Башҡортостан Республикаһы Президенты Указы менән яҙыусылар Н.Мусин һәм Ә. Хәкимовҡа “Башҡортостан Республикаһының халыҡ яҙыусыһы”тигән маҡтаулы исем бирелде.*

*Халҡыбыҙҙың һөйөүенә лайыҡ булған яҙыусыларыбыҙҙы ихлас күңелдән ҡотлайбыҙ!*

**Яуап: текст публицистик стилдә, гәзит(журналда) сыҡҡан мәҡәлә: тормоштағы хәл-ваҡиға тураһында белешмә (мәғлүмәт) бирә).**

*19.* Историзмдарҙы һәм архаизмдарҙы айырып яҙығыҙ:

***Историзмдар: яһаҡ, баяр, кенәз, тархан.***

***Архаизмдар: мәҙрәсә, шәкерт, яһаҡ, әләм, ялпы, заң.***

*20.* Русса тексты тәржемә итеп, Һандарҙы дөрөҫ ҡулланып яҙығыҙ.

*Первый трамвай в Уфе был пущен в 1937 году. Первый трамвайный путь был длиною около девяти километров. Город обслуживало всего 13 трамвайных вагонов. Первый троллейбус в Уфе появился в 1962 году. Маршрут был один – от монумента Дружбы до сельхозинститута.*

**Тәржемәһе:**

***Өфөлә беренсе трамвай 1937 йылда ебәрелә. Беренсе трамвай юлы туғыҙ километр самаһы оҙонлоғонда була. Ҡаланы 13 трамвай вагоны хеҙмәтләндергән. Өфөлә беренсе троллейбус 1962 йылда барлыҡҡа килгән. Тик бер генә маршрут булған: Дуҫлыҡ монументынан ауыл хужалығы институтына тиклем.***